Каръялан Тазовалдкунд

Каръял, Каръялан Тазовалдкунд (венякелел: Республика Карелия, каръялан келел: Karjalan tašavalta, ливвинкаръялан келел: Karjalan tazavaldu, суомен келел: Karjalan tasavalta) ом Венялайжен Федерациян субъект, Лодэхижес федералижес ӱмбрикос. Каръялан Тазовалдкундан ома рёўнад Мурманскан агъянке похъёйжел, Суоменманке пяйвласкмал, Архангельскан агъянке пяйвноўзмал, Ленинградан агъянке да Вологдан агъянке сувел. Каръялан Тазовалдкундан пялидн да кайкиш суремб лидн ом Петроской. Эляjидэн лугу ом 645 200 мест (2010 водэл). Пинд ом 172 400 нэлликкилометрад.

Географий
Тазовалдкунд сиядасэ Похъёйжес Европас, Веняман лодэхлижес палас, Ваўгедмерен рандал. Каръялас ом 27 000 ёгед. Каръялан кайкиш сурембад ёгед ома Водл (149 км), Кемь (191 км), Онд (197 км), Чирка-Кемь (221 км), Шуй (194 км), Сун (280 км) Кивачун коськенке. Каръялас ом мугажо 60 000 рвед, Ӓнинэ да Ладогърв ома Европан кайкиш сурембад рвед пиндан мёдхе. Тазовалдкундан рельеф ом куказтазангишт, кудамб пяйвласкмал ваехтуб Пяйвласкмкаръялайжекс ӱлюсэкс. Каръялан похъёйжел ом Маансэлкян ӱлюз, кудамбал сиядасэ Каръялан кайкиш корктамб мяги — Нуорунэн (557 м). Конз жом ом тагенус похъёйжелэ, сэ ом луяс ваехтану Каръялан рельефад — тяс нюгюдь ом рвидэн катлюсид, моренижид сэльгид. Каръялас ом 175 лёўдмижсияд, кудамбиш ом 24 тарбхайжидэн кайватэсидэн эрикад. Садас активижикш слюдад, пёўдшпатад. кварцад, саўвондматериалойд (гранитад, мраморад, диабазад, Шокшун бабармкварцитад), раўдрудад. Тяс ом кулдад, хобедад, диамантойд, харвинайжмайжид металлойд. Геологад лёўзиба мугажо уранрудойдэн, титанан, ванадиян да молибдэнан лёўдмижсияд.

Климат ом вен паксуйдэн садэгидэнке, и сэ ваехтасэ Каръялан территориял мерижеспяй континенталижекс. Тальв ом лумеказ, райниж, тобjималаз илма вягекахита пакайжита. Кеза ом люхюдайгайнэ да райниж (похъёйжиш раёнойш), сурен садэгидэн лугумяранке. Эскай кезакус тазовалдкундас эрасти олэскелэб халад. Ряк олэскелэб харвас, кахтэл вай коўмел недалил сувираёнойш. Кесклямуз вилукул ом -8.0°C, а хейнкул +16.4°C. Кескнепсуз — ӱмбри 80%. Садэгидэн вознэ лугумяр ом 500 – 700 мм.

Флор да фаун
Каръялан фаун да флор ома историжикш норед, нэд ома формируйнус айган льгхе. Тазовалдкундан территориял эляб 63 иметайживатойдэн, 285 линдуйдэн, 5 мауююjидэн эрикад. Каръялан ёгиш войб нягиштада европалайжен да канадалайжен маяган пезад. Канадалайнэ маяг, ондатр да америкалайнэ хяхк ома Похъёйжамерикан фаунан акклиматизируйдуйд эзитаяд, а енотанвуйттэ койр ом Эндахайжен пяйвноўзман фаунан акклиматизируйдуйд эзитал. Водэспяй 1960 тодас мецсигойд да косулид. Войб вастата кондjид, ильбесид, нишид, мягрид, ребойд да хяндикахид. Кевядэл ом ӓй гаведид: сяськид, чопъяйжид, кягентяид, кярбхайжид.

Тазовалдкундан флорас ом энамба кавагьмецойд, похъёжполэл — педаjижид мецойд, сувел — педаjижид да кушшид мецойд. Каръялан мецойдэн пялэхтэзсугуд ома койв, хаб да райд. Каръял ом мугажо маръёйдэн ма: синня каздас бол, ёникайнэ, гарбол, бабарм, мурикайнэ, чигичайнэ, сестрикайнэ да мустикайнэ.

Демографий
2010 водэн Веняляйжен Федерациян рахваханлугемижен андмусидэн мёдхе Каръялас эляб 645 205 риституд (нецхе риндатадэн, 2002 водэн рахваханлугемижен андмусидэн мёдхе эляjидэн лугу оли 716 281 эляjид). Эляjидэн касктихедуз ом 3,81 рист.км². Эляjидэн лугун вяхендамижен пясю ом экономикан хондон ситуациян тяхт 1990-йл возил. Энамб Каръялан эляjидэн коўмандэст эляб кайкиш сурембас лиднас да тазовалдкундан пялиднас Петроскойш. Лиднанэляjид (риституйд, кудамбад элядас 13 лиднойш да 11 лидналижен типан жилойш) Каръялас ом 78 процентад.

Энамб 75% Каръялан эляjид — веняникад, 9,2% — каръялайжед, 5,3% — украиналайжед, 2,7% — ваўгедвенялайжед, 2% — суомалайжед да 0,7% — вепсляйжед. Веняникад, каръялайжед, украиналайжед, ваўгедвенялайжед да вепсляйжед — ортодоксижен юмаланкодикундан ускояд, суомалайжед — лютеранижен юмаланкодикундан ускояд.

Административиж-территориалинэ яганд
Каръялан Тазовалдкунд ягасэ 16 муниципалижихе раёнойхе (сидя кескен 3 рахвахалижед раёнад) да 2 лиднӱмбрикойхе. 2006 водэлпяй муниципалижен реформан тагуйчи раёнад ягудас 24 лиднкундойхе (венякелел: городские поселения) да 86 кюлякундойхе (венякелел: сельские поселения, сидя кескен 3 вепсян кюлякундад). Водэлпяй 1994 (водхесай 2005, муниципалижхе административижхе реформхасай) Ӓнижрёўнан (Ӓнижрандан) раёнан сувиполь оли мюлютадуд Вепсян рахвахалижхе волостьхе.

Ирдкоскетусэд

 * Каръялан Тазовалдкундан официалинэ сайт (венякелел)
 * Каръялан Тазовалдкундан кяскусэндай суйм (венякелел)